
UZNESENIE VLÁDY SLOVENSKEJ REPUBLIKY

č. 198
z 22. apríla 2015
k návrhu na zrušenie a zmenu niektorých úloh z uznesení vlády Slovenskej republiky
	Číslo materiálu:
	14862/2015

	Predkladateľ:
	podpredseda vlády a minister financií


Vláda

A. zrušuje
A.1. úlohu v bode B.1. uznesenia vlády SR č. 1189 z 19. decembra 2001 pre podpredsedu vlády a ministra financií, ministra dopravy, výstavby a regionálneho rozvoja, ministra hospodárstva, ministra kultúry, ministra obrany, ministra práce, sociálnych vecí a rodiny, ministra školstva, vedy, výskumu a športu, podpredsedu vlády a ministra vnútra, ministra zdravotníctva, podpredsedu vlády a ministra zahraničných vecí a európskych záležitostí a ministra životného prostredia - zabezpečiť vypracovanie výročných správ podľa štruktúry uvedenej v Prílohe 1 správy,
A.2. úlohu v bode B.2. uznesenia vlády SR č. 1189 z 19. decembra 2001 pre podpredsedu vlády a ministra financií, ministra dopravy, výstavby a regionálneho rozvoja, ministra hospodárstva, ministra kultúry, ministra obrany, ministra práce, sociálnych vecí a rodiny, ministra školstva, vedy, výskumu a športu, podpredsedu vlády a ministra vnútra, ministra zdravotníctva, podpredsedu vlády a ministra zahraničných vecí a európskych záležitostí a ministra životného prostredia - zabezpečiť uverejnenie výročných správ rozpočtových organizácií a príspevkových organizácií v ich pôsobnosti na internetovej stránke ústredného orgánu štátnej správy a internetovej stránke rozpočtových organizácií alebo príspevkových organizácií v ich pôsobnosti v prípade, že také stránky existujú,
A.3. úlohu v bode B.3. uznesenia vlády SR č. 1189 z 19. decembra 2001 pre podpredsedu vlády a ministra financií, ministra dopravy, výstavby a regionálneho rozvoja, ministra hospodárstva, ministra kultúry, ministra obrany, ministra práce, sociálnych vecí a rodiny, ministra školstva, vedy, výskumu a športu, podpredsedu vlády a ministra vnútra, ministra zdravotníctva, podpredsedu vlády a ministra zahraničných vecí a európskych záležitostí a ministra životného prostredia - poskytnúť údaje v štruktúre uvedenej v prílohách správy vedúcemu Úradu vlády SR na vytvorenie spoločného registra výročných správ a termínov verejných odpočtov na internetovej stránke Úradu vlády SR,
A.4. úlohu v bode B.2. uznesenia vlády SR č. 396 zo 17. apríla 2002 v znení bodu B.1. uznesenia vlády SR č. 360 z 3. júla 2013 pre podpredsedu vlády a ministra financií, ministra dopravy, výstavby a regionálneho rozvoja, ministra hospodárstva, ministra obrany, ministra práce, sociálnych vecí a rodiny, podpredsedu vlády a ministra vnútra, podpredsedu vlády a ministra zahraničných vecí a európskych záležitostí a ministra životného prostredia - predkladať na rokovanie vlády správu o výkone práv akcionára v akciových spoločnostiach so 100 % majetkovou účasťou štátu, ak takéto akciové spoločnosti sú v pôsobnosti príslušného ministerstva tak, aby správy o výkone práv akcionára okrem popisných faktov obsahovali predovšetkým hodnotenie činností spoločností a analýzu hospodárskych výsledkov, na základe ktorých by bolo možné vyhodnotiť aj osobnú zainteresovanosť členov vedení týchto akciových spoločností,
A.5. úlohu v bode D.2. uznesenia vlády SR č. 1067 z 18. septembra 2002 pre podpredsedu vlády a ministra financií - požiadať ministra zahraničných vecí zabezpečiť uverejnenie dohody v Zbierke zákonov SR,
A.6. úlohu v bode B.1. uznesenia vlády SR č. 1360 z 11. decembra 2002 pre podpredsedu vlády a ministra financií - predkladať Ministerstvu hospodárstva SR informáciu o implementácii Európskej charty pre malé podniky, ako aj špecifikovať potrebné legislatívne zmeny súvisiace s navrhovanými opatreniami k jednotlivým oblastiam,
A.7. úlohu v bode B.2. uznesenia vlády SR č. 922 z 30. septembra 2003 pre podpredsedu vlády a ministra financií, ministra pôdohospodárstva a rozvoja vidieka a ministra životného prostredia - vykonávať kontroly zamerané na dodržiavanie Čl. 6 ods.1 a 2 Ústavy Slovenskej republiky a § 3 ods.1 zákona č. 270/1995 Z. z. o štátnom jazyku, 
A.8. úlohu v bode C.5. uznesenia vlády SR č. 951 zo 17. decembra 2008 pre podpredsedu vlády a ministra financií - pripraviť v spolupráci s riadiacimi orgánmi materiál o následnom použití revolvovaných prostriedkov,
A.9. úlohu v bode B.2. uznesenia vlády SR č. 283 z 15. apríla 2009 pre podpredsedu vlády a ministra financií, v časti „Analýza legislatívneho prostredia v oblasti informatizácie verejnej správy“, ktorá sa týka zákonov o spotrebných daniach (zákon o spotrebnej dani z minerálneho oleja, zákon o spotrebnej dani z tabakových výrobkov a zákon o spotrebnej dani z alkoholických nápojov), 
A.10. uznesenie vlády SR č. 435 zo 17. júna 2009 pre podpredsedu vlády a ministra financií – k návrhu na uzavretie Zmluvy medzi Slovenskou republikou a Tuniskou republikou o vzájomnej podpore a ochrane investícií,

A.11. úlohu v bode B.1. uznesenia vlády SR č. 595 z 2. septembra 2009 pre podpredsedu vlády a ministra financií, v časti „Príloha č. 1“, ktorá sa týka zákonov o spotrebných daniach (zákon o spotrebnej dani z minerálneho oleja, zákon o spotrebnej dani z tabakových výrobkov a zákon o spotrebnej dani z alkoholických nápojov), 
A.12. opatrenie č. 36 z bodu B.1. uznesenia vlády SR č. 235 z 31. mája 2012 pre podpredsedu vlády a ministra financií – zavedenie ratingu daňových subjektov a povinné uvádzanie stupňa ratingu na daňových dokladoch - v časti Daňové právo: „Predloženie legislatívneho návrhu na rokovanie vlády SR“,

A.13. úlohu č. 3 v mesiaci December uznesenia vlády SR č. 299 z 27. júna 2012 pre podpredsedu vlády a ministra financií – Návrh zákona o informačnej bezpečnosti,
A.14. úlohu v bode B.2. uznesenia vlády SR č. 489 z 26. septembra 2012 pre podpredsedu vlády a ministra financií - v spolupráci s predsedom Košického samosprávneho kraja predložiť na rokovanie vlády informáciu o plnení úloh vyplývajúcich z uznesenia prijatého na výjazdovom rokovaní vlády,
A.15. úlohu v bode B.2. uznesenia vlády SR č. 672 z 5. decembra 2012 pre podpredsedu vlády a ministra financií - v spolupráci s predsedom Žilinského samosprávneho kraja predložiť na rokovanie vlády informáciu o plnení úloh vyplývajúcich z uznesenia prijatého na výjazdovom rokovaní vlády, 
A.16. úlohu č. 5 v mesiaci December uznesenia vlády SR č. 693 z 12. decembra 2012 pre podpredsedu vlády a ministra financií – Návrh zákona o informačnej bezpečnosti, 
A.17. úlohu v bode B.3. uznesenia vlády SR č. 21 z 9. januára 2013 – v spolupráci s podpredsedom vlády a ministrom financií, ministrom dopravy, výstavby a regionálneho rozvoja, ministrom pôdohospodárstva a rozvoja vidieka, ministrom práce, sociálnych vecí a rodiny, ministrom hospodárstva, ministrom školstva, vedy, výskumu a športu, ministrom životného prostredia, ministerkou zdravotníctva, vedúcim Úradu vlády SR, predsedom Bratislavského samosprávneho kraja a v spolupráci s orgánmi zapojenými do implementácie, kontroly a auditu fondov EÚ v oblasti overovania verejného obstarávania vypracovať správu o výsledkoch kontrol a auditov v oblasti verejného obstarávania a predložiť ju na rokovanie vlády, 
A.18. úlohu v bode B.6. uznesenia vlády SR č. 153 z 3. apríla 2013 pre podpredsedu vlády a ministra financií - prehodnotiť a nadväzne zjednodušiť tlačivá z príjmov zo závislej činnosti, predkladané správcom dane zamestnávateľmi za svojich zamestnancov, s cieľom zníženia administratívnej záťaže a odstránenia vyplňovania duplicitných údajov za zamestnancov v týchto tlačivách,
A.19. úlohu v bode B.23. uznesenia vlády SR č. 227 z 15. mája 2013 pre podpredsedu vlády a ministra financií - plniť Akčný plán boja proti daňovým únikom, 
A.20. opatrenie č. 3.09 z bodu B. 119. uznesenia vlády SR č. 227 z 15. mája 2013 pre podpredsedu vlády a ministra financií – Boj proti daňovým únikom – v prioritnej oblasti č. 3: „Efektívna verejná správa“,
A.21. úlohu v bode B.2. uznesenia vlády SR č. 586 z 9. októbra 2013 pre podpredsedu vlády a ministra financií - v spolupráci s predsedom Trenčianskeho samosprávneho kraja predložiť na rokovanie vlády informáciu o plnení úloh vyplývajúcich z uznesenia prijatého na výjazdovom rokovaní vlády,
A.22. úlohu v bode B.2. uznesenia vlády SR č. 99 z 5. marca 2014 pre podpredsedu vlády a ministra financií - v spolupráci s predsedom Trnavského samosprávneho kraja predložiť na rokovanie vlády informáciu o plnení úloh vyplývajúcich z uznesenia prijatého na výjazdovom rokovaní vlády,
A.23. úlohu v bode B.4. uznesenia vlády SR č. 221 zo 14. mája 2014 pre podpredsedu vlády a ministra financií - predložiť na rokovanie vlády správu o zhodnotení prínosov a účasti slovenských subjektov v oblasti projektov technickej spolupráce, ako aj pri realizácii investičných projektov a zapájaní sa do medzinárodných tendrov v rámci činnosti Fondu Partnerstva východnej Európy pre energetickú efektívnosť a životné prostredie,
A.24. úlohu v bode B.5. uznesenia vlády SR č. 499 z 8. októbra 2014 pre podpredsedu vlády a ministra financií - v spolupráci s predsedom Žilinského samosprávneho kraja predložiť na rokovanie vlády informáciu o plnení úloh vyplývajúcich z uznesenia prijatého na výjazdovom rokovaní vlády,
A.25. úlohu v bode B.2. uznesenia vlády SR č. 568 z 12. novembra 2014 pre podpredsedu vlády a ministra financií - v spolupráci s predsedom Prešovského samosprávneho kraja predložiť na rokovanie vlády informáciu o plnení úloh vyplývajúcich z uznesenia prijatého na výjazdovom rokovaní vlády dňa 12. novembra 2014;
B. mení
B.1. termín splnenia úlohy uvedenej v bode B.26. uznesenia vlády SR č. 227 z 15. mája 2013 z: „30. júna 2015“ na: „31. decembra 2015“,

B.2. termín splnenia úlohy uvedenej v bode B.3. uznesenia vlády SR č. 484 z 24. septembra 2014 z: „do 15. marca 2015 (okrem článku 8 ods. 4 smernice)“ na: „do 31. mája 2015 (okrem článku 8 ods. 4 smernice)“. 
Na vedomie:
ministri

